CELEX: 32022R0931
Language: lv
Date: 2022-03-23 00:00:00
Title: Komisijas Deleģētā regula (ES) 2022/931 (2022. gada 23. marts), ar ko, noteicot noteikumus par oficiālo pārtikas kontaminantu kontroļu veikšanu, papildina Eiropas Parlamenta un Padomes Regulu (ES) 2017/625 (Dokuments attiecas uz EEZ)

17.6.2022   
               
               
                  LV
               
               
                  Eiropas Savienības Oficiālais Vēstnesis
               
               
                  L 162/7
               
            
         KOMISIJAS DELEĢĒTĀ REGULA (ES) 2022/931
         (2022. gada 23. marts),
         ar ko, noteicot noteikumus par oficiālo pārtikas kontaminantu kontroļu veikšanu, papildina Eiropas Parlamenta un Padomes Regulu (ES) 2017/625
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (ES) 2017/625 (2017. gada 15. marts) par oficiālajām kontrolēm un citām oficiālajām darbībām, kuras veic, lai nodrošinātu, ka tiek piemēroti pārtikas un barības aprites tiesību akti, noteikumi par dzīvnieku veselību un labturību, augu veselību un augu aizsardzības līdzekļiem, un ar ko groza Eiropas Parlamenta un Padomes Regulas (EK) Nr. 999/2001, (EK) Nr. 396/2005, (EK) Nr. 1069/2009, (EK) Nr. 1107/2009, (ES) Nr. 1151/2012, (ES) Nr. 652/2014, (ES) 2016/429 un (ES) 2016/2031, Padomes Regulas (EK) Nr. 1/2005 un (EK) Nr. 1099/2009 un Padomes Direktīvas 98/58/EK, 1999/74/EK, 2007/43/EK, 2008/119/EK un 2008/120/EK un atceļ Eiropas Parlamenta un Padomes Regulas (EK) Nr. 854/2004 un (EK) Nr. 882/2004, Padomes Direktīvas 89/608/EEK, 89/662/EEK, 90/425/EEK, 91/496/EEK, 96/23/EK, 96/93/EK un 97/78/EK un Padomes Lēmumu 92/438/EEK (Oficiālo kontroļu regula) (1), un jo īpaši tās 19. panta 2. punkta a) apakšpunktu,
         tā kā:
         
                     (1)
                  
                  
                     Regula (ES) 2017/625 nosaka noteikumus par oficiālajām kontrolēm un citām oficiālajām darbībām, ko dalībvalstu kompetentās iestādes veic, lai pārbaudītu atbilstību Savienības tiesību aktiem, kas reglamentē pārtiku un pārtikas drošumu. Minētās regulas 109. pants dalībvalstīm paredz pienākumu nodrošināt, ka kompetentās iestādes oficiālās kontroles veic, pamatojoties uz valsts daudzgadu kontroles plānu (“VDKP”). Turklāt Regula (ES) 2017/625 precizē VDKP vispārīgo saturu, prasa, lai dalībvalstis savos VDKP paredzētu oficiālas kontroles attiecībā uz pārtikas kontaminantiem un šajā ziņā pilnvaro Komisiju noteikt konkrētas prasības par oficiālo kontroļu veikšanu, attiecīgā gadījumā par paraugu klāstu un to ražošanas, pārstrādes un izplatīšanas posmu, kurā paraugi jāņem.
                  
               
                     (2)
                  
                  
                     Regula (ES) 2017/625 atcēla Padomes Direktīvu 96/23/EK (2), kura paredzēja pasākumus, kas noteiktas vielas, arī kontaminantus, kontrolētu dzīvos dzīvniekos un dzīvnieku izcelsmes produktos, un, konkrētāk, savā tvērumā izvirzīja prasības atlieku vai vielu detektēšanai paredzētiem dalībvalstu monitoringa plāniem. Tomēr Regula (ES) 2017/625 neietver visus attiecīgajā direktīvā vai uz tās pamata pieņemtajos Komisijas aktos paredzētos pasākumus. Šī regula kopā ar Komisijas Īstenošanas regulu (ES) 2022/932 (3) Regulas (ES) 2017/625 satvarā tāpēc tiecas nodrošināt, lai attiecībā uz VDKP saturu un tā sagatavošanu, arī attiecībā uz pārtikas kontaminantu paraugu klāstu un to ražošanas, pārstrādes un izplatīšanas posmu, kurā šie paraugi jāņem, nebūtu Direktīvas 96/23/EK noteikumu pārrāvuma.
                  
               
                     (3)
                  
                  
                     Tomēr saskaņā ar Regulas (ES) 2017/625 19. pantu, kas uz pārtikas kontaminantiem atsaucas daudzpusīgi, šo regulu ir lietderīgi piemērot arī oficiālajām kontrolēm, kuras nepieciešamas, lai detektētu tādu kontaminantu klātbūtni, kas ir Padomes Regulas (EEK) Nr. 315/93 (4) tvērumā. Tātad šī regula būtu jāpiemēro arī oficiālajām kontrolēm, kas nepieciešamas, lai pārtikā atklātu tādu kontaminantu klātbūtni, attiecībā uz kuriem Savienības tiesību akti nosaka maksimālos līmeņus vai citus regulatīvus līmeņus, kas kompetentajām iestādēm prasa vai automātiski liek rīkoties.
                  
               
                     (4)
                  
                  
                     Tiek uzskatīts, ka dzīvsudraba klātbūtni pārtikā izraisa (tikai) vides piesārņojums, jo dzīvsudrabu saturoši pesticīdi Savienībā nu jau bijuši vairāk nekā trīsdesmit gadus aizliegti. Dzīvsudraba savienojumu maksimālo līmeņu oficiālās kontroles ir noteiktas Eiropas Parlamenta un Padomes Regulā (EK) Nr. 396/2005 (5). Tāpēc šai regulai, nevis specifiskiem noteikumiem par pesticīdu atlieku kontroli, būtu jāaptver arī Komisijas Direktīva 2006/125/EK (6), Komisijas Deleģētā regula (ES) 2016/127 (7) un Komisijas Deleģētā regula (ES) 2016/128 (8).
                  
               
                     (5)
                  
                  
                     Lai nodrošinātu, ka visās dalībvalstīs oficiālās kontroles ir efektīvi orientētas, attiecībā uz tādām kontaminantu vai kontaminantu grupu un preču grupu kombinācijām, kuras dalībvalstīm jāparaugo, ir lietderīgi noteikt noteikumus un paraugošanas stratēģiju; būtu jānosaka arī valsts plānu satura noteikšanas un ar tiem saistītu oficiālo kontroļu veikšanas kritēriji.
                  
               
                     (6)
                  
                  
                     Tāpēc Regulas (ES) 2017/625 19. panta 1. punktu ir lietderīgi papildināt ar konkrētiem noteikumiem par to, kā oficiālās kontroles veicamas attiecībā uz pārtikas kontaminantiem.
                  
               
                     (7)
                  
                  
                     Regulas (ES) 2017/625 150. panta 1. punkts noteic pārejas periodu, kurš dalībvalstīm līdz 2022. gada 14. decembrim uzliek pienākumu oficiālas kontroles veikt saskaņā ar Direktīvu 96/23/EK. Regulas (ES) 2017/625 19. panta 1. punkts noteic, ka oficiālās kontroles, kurās tiek pārbaudīta atbilstība pārtikas un pārtikas drošuma un barības un barības drošuma noteikumiem, ietilpst arī relevanto vielu oficiālās kontroles, kas aptver arī vielas, kuras izmantojamas pārtikas kontaktmateriālos, kontaminantus, neatļautas vielas, aizliegtas vielas un nevēlamas vielas, kā izmantošana vai klātbūtne uz kultūraugiem, dzīvnieku organismā, vai pārtikas vai barības ražošanas vai apstrādes vajadzībām var pārtikā vai barībā radīt šādas atliekas. Tomēr 2022. gadā un tātad arī pēc 2022. gada 14. decembra tiks piemēroti jaunākie monitoringa plāni, ko dalībvalstis pieņēmušas saskaņā ar Direktīvu 96/23/EK, tāpēc ir lietderīgi šo regulu piemērot no 2023. gada 1. janvāra,
                  
               IR PIEŅĒMUSI ŠO REGULU.
         
            1. pants
            Šajā regulā piemēro Regulas (EEK) Nr. 315/93 1. panta 1. punkta otrajā daļā doto kontaminanta (“piesārņotāja”) definīciju.
         
         
            2. pants
            Dalībvalstis kontaminantu klātbūtni pārtikā kontrolē saskaņā ar I pielikumu.
            Dalībvalstis saskaņā ar II pielikumā noteiktajiem kritērijiem pieņem paraugošanas stratēģiju.
         
         
            3. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
            To piemēro no 2023. gada 1. janvāra.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2022. gada 23. martā
            
               
                  Komisijas vārdā –
               
               
                  priekšsēdētāja
               
               Ursula VON DER LEYEN
            
         
         
            (1)  OV L 95, 7.4.2017., 1. lpp.
         
         
            (2)  Padomes Direktīva 96/23/EK (1996. gada 29. aprīlis), ar ko paredz pasākumus, lai kontrolētu noteiktas vielas un to atliekas dzīvos dzīvniekos un dzīvnieku izcelsmes produktos, un ar ko atceļ Direktīvu 85/358/EEK un Direktīvu 86/469/EEK, kā arī Lēmumu 89/187/EEK un Lēmumu 91/664/EEK (OV L 125, 23.5.1996., 10. lpp.).
         
            (3)  Komisijas Īstenošanas regula (ES) 2022/932 (2022. gada 9. jūnijs) par vienotu praktisku kārtību, kā veicamas pārtikas kontaminantu oficiālās kontroles, par valsts daudzgadu kontroles plānu konkrēto papildu saturu un par šo plānu sagatavošanas īpašo papildu kārtību (skatīt šā Oficiālā Vēstneša 13.. lpp.).
         
            (4)  Padomes Regula (EEK) Nr. 315/93 (1993. gada 8. februāris), ar ko nosaka Kopienas procedūras attiecībā uz piesārņotājiem pārtikā (OV L 37, 13.2.1993., 1. lpp.).
         
            (5)  Eiropas Parlamenta un Padomes Regula (EK) Nr. 396/2005 (2005. gada 23. februāris), ar ko paredz maksimāli pieļaujamos pesticīdu atlieku līmeņus augu un dzīvnieku izcelsmes pārtikā un barībā un ar ko groza Padomes Direktīvu 91/414/EEK (OV L 70, 16.3.2005., 1. lpp.).
         
            (6)  Komisijas Direktīva 2006/125/EK (2006. gada 5. decembris) par apstrādātu graudaugu pārtiku un bērnu pārtiku zīdaiņiem un maziem bērniem (OV L 339, 6.12.2006., 16. lpp.).
         
            (7)  Komisijas Deleģētā regula (ES) 2016/127 (2015. gada 25. septembris), ar ko attiecībā uz īpašām sastāva un informācijas prasībām, kuras piemēro maisījumiem zīdaiņiem un papildu ēdināšanas maisījumiem zīdaiņiem, un attiecībā uz informācijas prasībām saistībā ar zīdaiņu un mazu bērnu ēdināšanu papildina Eiropas Parlamenta un Padomes Regulu (ES) Nr. 609/2013 (OV L 25, 2.2.2016., 1. lpp.).
         
            (8)  Komisijas Deleģētā regula (ES) 2016/128 (2015. gada 25. septembris), ar ko attiecībā uz īpašām sastāva un informācijas prasībām, kuras piemēro īpašiem medicīniskiem nolūkiem paredzētai pārtikai, papildina Eiropas Parlamenta un Padomes Regulu (ES) Nr. 609/2013 (OV L 25, 2.2.2016., 30. lpp.).
      
      
         
            I PIELIKUMS
            Konkrētās kontaminantu vai kontaminantu grupu un preču grupu kombinācijas izraudzīšanās noteikumi
            
               1.   
               Dalībvalstis zemāk norādītajās preču grupās kontrolē šādu kontaminantu vai kontaminantu grupu kombinācijas:
               
                           Preču grupas
                        
                        
                           Noturīgu organisko piesārņotāju halogēnatvasinājumi
                        
                        
                           Metāli
                        
                        
                           Mikotoksīni
                        
                        
                           Citi kontaminanti
                        
                     
                           Neapstrādāta liellopu, aitas un kazas gaļa (arī ēdami subprodukti)
                        
                        
                           x
                        
                        
                           x
                        
                        
                            
                        
                        
                           x
                        
                     
                           Neapstrādāta cūkgaļa (arī ēdami subprodukti)
                        
                        
                           x
                        
                        
                           x
                        
                        
                            
                        
                        
                           x
                        
                     
                           Neapstrādāta zirgu gaļa (arī ēdami subprodukti)
                        
                        
                            
                        
                        
                           x
                        
                        
                            
                        
                        
                           x
                        
                     
                           Neapstrādāta mājputnu gaļa (arī ēdami subprodukti)
                        
                        
                           x
                        
                        
                           x
                        
                        
                            
                        
                        
                           x
                        
                     
                           Neapstrādāta citu lauksaimniecības sauszemes dzīvnieku gaļa (*) (arī ēdami subprodukti)
                        
                        
                            
                        
                        
                           x
                        
                        
                            
                        
                        
                            
                        
                     
                           Liellopu, aitas un kazas svaigpiens
                        
                        
                           x
                        
                        
                           x
                        
                        
                           x
                        
                        
                           x
                        
                     
                           Svaigas vistu olas un citas olas
                        
                        
                           x
                        
                        
                           x
                        
                        
                            
                        
                        
                           x
                        
                     
                           Medus
                        
                        
                            
                        
                        
                           x
                        
                        
                            
                        
                        
                           x
                        
                     
                           Neapstrādāti zivsaimniecības produkti (**) (izņemot vēžveidīgos)
                        
                        
                           x
                        
                        
                           x
                        
                        
                            
                        
                        
                           x
                        
                     
                           Vēžveidīgie un gliemenes
                        
                        
                           x
                        
                        
                           x
                        
                        
                            
                        
                        
                           x
                        
                     
                           Dzīvnieku un jūras tauki un eļļas
                        
                        
                           x
                        
                        
                           x
                        
                        
                            
                        
                        
                           x
                        
                     
                           Dzīvnieku izcelsmes pārstrādes produkti (***)
                           
                        
                        
                           x
                        
                        
                           x
                        
                        
                            
                        
                        
                           x
                        
                     
            
               2.   
               
                  Dalībvalstis pārdomā visas kontaminantu vai kontaminantu grupu un nedzīvnieku izcelsmes pārtikas preču grupu kombinācijas, attiecībā uz kurām Savienības tiesību akti ir noteikuši maksimālos līmeņus vai citus regulatīvus līmeņus.
               
            
            
               3.   
               To, kādas konkrētas kontaminantu vai kontaminantu grupu un kontrolējamo preču grupu kombinācijas izraudzīties, katra dalībvalsts apsver pēc šādiem kritērijiem:
               
                           a)
                        
                        
                           cik bieži dalībvalsts paraugos, citu dalībvalstu paraugos vai trešo valstu paraugos tiek atklāta neatbilstība, jo īpaši tad, ja par to tiek ziņots Ātrās brīdināšanas sistēmā pārtikas un barības jomā vai Administratīvās palīdzības un sadarbības sistēmā;
                        
                     
                           b)
                        
                        
                           vai ir pieejamas piemērotas laboratoriskas metodes un analītiskas standartvielas;
                        
                     
                           c)
                        
                        
                           varbūtējs risks patērētājiem vai noteiktām iedzīvotāju grupām, ko rada pārtikas kontaminantu patērēšana pārtikā, ņemot vērā no Eiropas Pārtikas nekaitīguma iestādes pieejamo relevanto informāciju vai tās neesību un tādus citus informācijas avotus kā zinātniskas publikācijas vai riska novērtēšana nacionālā līmenī;
                        
                     
                           d)
                        
                        
                           dati par patēriņu (uzturekspozīcijas modeļi);
                        
                     
                           e)
                        
                        
                           kas attiecas uz pārtikas produktiem, kuri ir tā kontroles plāna tvērumā, kas attiecas uz Savienībā ievedamajiem dzīvnieku izcelsmes produktiem un aprakstīts Īstenošanas regulas (ES) 2022/932 5. pantā, būtu jāapsver arī šādi kritēriji, kur tādi ir:
                           
                                       i)
                                    
                                    
                                       Komisijas kontroļu iznākums trešās valstīs;
                                    
                                 
                                       ii)
                                    
                                    
                                       jebkāda informācija, kas rada šaubas par to garantiju uzticamību, kuras attiecas uz Savienībā importētu pārtikas produktu atbilstību Savienības noteikumiem;
                                    
                                 
                                       iii)
                                    
                                    
                                       informācija par augstāku vigilanci.
                                    
                                 
                     
            
               (*)  Citi lauksaimniecības sauszemes dzīvnieki, kas definēti Regulas (EK) Nr. 396/2005 I pielikuma A daļas 1017000. ierakstā.
            
               (**)  Zivsaimniecības produkti, kas definēti Eiropas Parlamenta un Padomes Regulā (EK) Nr. 853/2004 (2004. gada 29. aprīlis), ar ko nosaka īpašus higiēnas noteikumus attiecībā uz dzīvnieku izcelsmes pārtiku (OV L 139, 30.4.2004., 55. lpp.).
            
               (***)  “Pārstrādes produkti”, kas definēti Eiropas Parlamenta un Padomes Regulā (EK) Nr. 852/2004 (2004. gada 29. aprīlis) par pārtikas produktu higiēnu (OV L 139, 30.4.2004., 1. lpp.).
         
      
      
         
            II PIELIKUMS
            Paraugu ņemšanas stratēģijas kritēriji
            
               1.   
               Kontrolēšanai paredzētos pārtikas produktus izraugoties, par katru kontrolējamu pārtikas apritē iesaistīto uzņēmēju dalībvalsts ņem vērā šādus kritērijus:
               
                           a)
                        
                        
                           neatbilstības vēsturi;
                        
                     
                           b)
                        
                        
                           trūkumus, kas attiecas uz to, kā piemērot riska analīzes un kritisko kontrolpunktu noteikšanu un ar to saistīto paškontroli;
                        
                     
                           c)
                        
                        
                           trūkumus, kas novēroti lietvedībā, kura tiek kārtota, lai apmierinātu Regulas (EK) Nr. 852/2004 I pielikuma A daļas III iedaļā definētās prasības;
                        
                     
                           d)
                        
                        
                           reprezentatīvu paraugošanu, kas nav atkarīga no pārtikas apritē iesaistītā uzņēmēja lieluma;
                        
                     
                           e)
                        
                        
                           jaunradušās situācijas (patēriņa modeļu pārmaiņas, dabas katastrofas vai ekonomiskas problēmas, kuru dēļ mainās pārtikas tirdzniecības ķēdes u. tml.).
                        
                     
            
               2.   
               Kautuves, gaļas sadalīšanas cehus, piena ražošanas objektus, zvejas un akvakultūras produktu ražošanas un tirgū laišanas objektus, medus un olu ražošanas objektus un olu iepakošanas centrus izraugoties, katra dalībvalsts ņem vērā šādus kritērijus:
               
                           a)
                        
                        
                           šā pielikuma 1. punktā un I pielikuma 3. punktā norādītos kritērijus;
                        
                     
                           b)
                        
                        
                           attiecīgo objektu ražošanas apjoma īpatsvaru šo dalībvalstu kautuvju, gaļas sadalīšanas cehu, piena ražošanas objektu, zvejas un akvakultūras produktu ražošanas un tirgū laišanas objektu, medus un olu ražošanas objektu un olu iepakošanas centru ražošanas kopapjomā:
                        
                     
                           c)
                        
                        
                           kauto dzīvnieku, piena, akvakultūras produktu, medus un olu attiecīgo izcelsmi.
                        
                     
            
               3.   
               
                  Ņemot paraugus, jācenšas nepieļaut atkārtota paraugošana pie viena un tā paša pārtikas apritē iesaistīta uzņēmēja, ja vien šis uzņēmējs nav apzināts uz 1. punktā ietverto kritēriju pamata vai ja šajā kontroles plānā nav sniegts attiecīgs pamatojums. Tiek nodrošināta atbilstība plānotajam kontrolpārbaužu biežumam.
               
            
            
               4.   
               
                  Kas attiecas uz pārtiku, kura ir Īstenošanas regulas (ES) 2022/932 4. pantā aprakstītā Savienības tirgū laistās pārtikas kontroles plāna tvērumā, paraugota (primārajā posmā, brīvos turēšanas apstākļos, kautuvēs, pārtikas pārstrādes posmā, glabāšanā vai tirgošanā u. tml.) tiek tirgū laistā un laišanai tirgū paredzētā pārtika.